CELEX: 32011R0879
Language: sl
Date: 2011-09-02 00:00:00
Title: Izvedbena uredba Komisije (EU) št. 879/2011 z dne 2. septembra 2011 o spremembi Uredbe Sveta (EU) št. 57/2011 glede omejitve ulova za norveškega moliča in povezanega prilova v coni ICES IIIa ter vodah Unije con ICES IIa in IV

3.9.2011   
            
            
               SL
            
            
               Uradni list Evropske unije
            
            
               L 228/6
            
         IZVEDBENA UREDBA KOMISIJE (EU) št. 879/2011
   z dne 2. septembra 2011
   o spremembi Uredbe Sveta (EU) št. 57/2011 glede omejitve ulova za norveškega moliča in povezanega prilova v coni ICES IIIa ter vodah Unije con ICES IIa in IV
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 57/2011 z dne 18. januarja 2011 o določitvi ribolovnih možnosti za leto 2011 za nekatere staleže rib in skupine staležev rib, ki veljajo za vode EU in za plovila EU v nekaterih vodah zunaj EU (1), ter zlasti člena 5(4) Uredbe,
   ob upoštevanju naslednjega:
   
               (1)
            
            
               Popolne omejitve ulova za stalež norveškega moliča in povezanih vrst v coni ICES IIIa in vodah Unije con ICES IIa in IV so določene s Prilogo IA k Uredbi (EU) št. 57/2011.
            
         
               (2)
            
            
               Na podlagi znanstvenih podatkov, zbranih v prvi polovici leta 2011 Znanstveni, tehnični in ekonomski odbor za ribištvo priporoča, da ulov za leto 2011, ki znaša največ 6 000 ton, upošteva ribolovno smrtnost 0,02 in da omogoča vzdrževanje staleža nad previdnostno mejo.
            
         
               (3)
            
            
               Norveški molič je severnomorski stalež, ki se deli z Norveško, vendar pogodbenici z njim trenutno ne upravljata skupno. Ukrepi, predvideni s to uredbo, morajo biti v skladu s posvetovanji z Norveško po določbah potrjenega zapisnika o sklepih pogajanj o ribištvu med Evropsko unijo in Norveško z dne 3. decembra 2010.
            
         
               (4)
            
            
               Zato je treba delež Unije ulova norveškega moliča v coni ICES IIIa in vodah Unije con ICES IIa in IV določiti na 75 % od 6 000 ton.
            
         
               (5)
            
            
               Prilov norveškega moliča sta vahnja in mol. Zato je te ulove treba upoštevati pri kvotah držav članic za norveškega moliča in povezane vrste, vendar je treba preprečiti prekomeren ulov, in sicer tako, da se količina vrst, ki se lahko upoštevajo v tej kvoti, omeji na 5 % celotnega ulova.
            
         
               (6)
            
            
               Prilogo IA k Uredbi (EU) št. 57/2011 je zato treba ustrezno spremeniti.
            
         
               (7)
            
            
               Norveški molič je kratkoživa vrsta. Zato je nove omejitve ulova treba začeti izvajati čim prej, da se tako zagotovi nadaljnji ribolov. Zaradi tega mora ta uredba začeti veljati dan po njeni objavi.
            
         
               (8)
            
            
               Ukrepi iz te uredbe so v skladu z mnenjem Odbora za ribištvo in ribogojstvo –
            
         SPREJELA NASLEDNJO UREDBO:
   Člen 1
   Priloga IA k Uredbi (EU) št. 57/2011 se spremeni v skladu s Prilogo k tej uredbi.
   Člen 2
   Ta uredba začne veljati na dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. septembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 24, 27.1.2011, str. 1.
   
      PRILOGA
      V Prilogi IA k Uredbi (EU) št. 57/2011 se opis glede staleža norveškega moliča in povezanega prilova v coni ICES IIIa ter vodah Unije con ICES IIa in IV nadomesti z naslednjim:
      
         
                     
                                 „Vrsta
                              
                              
                                 :
                              
                              
                                 norveški molič in povezani prilov
                                 
                                    Trisopterus esmarki
                                 
                              
                           
                  
                     
                                 Cona
                              
                              
                                 :
                              
                              
                                 IIIa; vode EU con IIa in IV
                                 NOP/2A3A4
                              
                           
               
                     Danska
                  
                  
                     4 496 (1)
                     
                  
                  
                     Analitski TAC.
                     Člen 3 Uredbe (ES) št. 847/96 se ne uporablja.
                     Člen 4 Uredbe (ES) št. 847/96 se ne uporablja.
                  
               
                     Nemčija
                  
                  
                     1 (1)
                         (2)
                     
                  
               
                     Nizozemska
                  
                  
                     3 (1)
                         (2)
                     
                  
               
                     EU
                  
                  
                     4 500 (1)
                     
                  
               
                     Norveška
                  
                  
                     0
                  
               
                     TAC
                  
                  
                     Ni relevantno.
                  
               
      
         (1)  Najmanj 95 % ulova mora biti norveški molič. Prilovi vahnje in mola se vštevajo v preostalih 5 % TAC.
      
         (2)  Ta kvota se lahko lovi le v vodah ES con ICES IIa, IIIa in IV.“